ไฟแนนซ์ทูเดย์
เกาะติดข่าว ข่าวร้อน ข่าวเด่น ข่าววันนี้ ข่าวการเมือง ประเด็นการเมือง ข่าวเศรษฐกิจ ข่าวกีฬา ท่องเที่ยว บันเทิง ดูดวง สลากกินแบ่งรัฐบาล คลิปวีดีโอ ทันเหตุการณ์ทุกแง่มุม โดยทีมงานโพสต์ทูเดย์
20 ส.ค. 2554

....ช.ชดา
nn...ตอนนี้ทุกแบงก์แข่งกันแจกซองอั่งเปาให้ลูกค้าไปแจกลูกหลานกันใหญ่ แต่ของไหว้เจ้าปีนี้คนบ่นว่าแพงหูฉี่ อาจจะต้องลดปริมาณของไหว้เจ้าและบรรพบุรุษลง
nn...พูดเรื่องเงินเฟ้อแล้วขอบ่นหน่อยเถิดว่า ไม่เข้าใจว่ากระทรวงพาณิชย์ทำอะไรถึงได้ปล่อยให้ราคาสินค้าแพงเอาแพงเอ้าอย่างนี้ โดยเฉพาะน้ำมันปาล์ม มีคนกระซิบบอก ช.ชดามาว่า สส.ภาคใต้นั่นแหละตัวดีที่กักตุนเอาไว้มากกว่าเพื่อน 
nn...มีเสียงลือเสียงเล่ากันมาจาก ธอส.ว่า ช่วงนี้กรรมการผู้จัดการหนุ่มน้อย วรวิทย์ ชัยลิมปมนตรี ทำงานย้ากยาก เพราะมีเจ้าที่ทับอยู่สั่งงานใครก็ไม่ได้ ถ้าเจ้าที่ไม่พยักหน้าพนักงานก็ไม่ยอมทำให้ เจ้าที่คนนี้เส้นใหญ่ฝังรากลึกใน ธอส. จะรับใครเข้าทำงานต้องผ่านการพิจารณาจากเจ้าที่ซะก่อนว่าเด็กใครฝากมา ใครแซะออกไปได้ ช.ชดาจะตบมือให้ เพราะขืนปล่อยให้เจ้าที่เบ่งรัศมีอยู่อย่างนี้นานๆ มีหวังสุดท้ายต้องเอาเงินงบประมาณไปอุดหนุนแบงก์อีกบานเบอะ เพราะบริหารห่วย แต่ชงอร่อย นักการเมืองอยากได้อะไรใส่พานไปให้หมด ถึงได้อยู่ยงคงกระพันมาจนถึงป่านนี้
nn...วันก่อน ช.ชดาประกาศหาคนหาย คือ พี่เอ๊าะ สาธิต รังคศิริ อธิบดีกรมสรรพากร แต่วันนี้ขอประกาศหาคนหายคนใหม่คือพี่ตุ้ม อารีพงศ์ ภู่ชอุ่ม ปลัดกระทรวงการคลัง ที่หาตัวไม่ค่อยจะเจอ มีเรื่องคาใจอยากถามเกี่ยวกับนโยบายรัฐบาลให้เคลียร์ซะหน่อยก็ไม่ได้ กระทรวงการคลังตอนนี้มีแต่นินจา มีคนเดียวที่สู้ไม่ถอยคือ รมว.คลัง กรณ์ จาติกวณิช ใครถามอะไรถ้าเป็นผลงานรัฐบาลตอบทุกสิ่งจริงๆ ท่านผู้ชม 
nn...กองเชียร์ สุภัค ศิวะรักษ์ ซีอีโอธนาคารซีไอเอ็มบี (ไทย) และกองเชียร์ บุญทักษ์ หวังเจริญ ซีอีโอธนาคารทหารไทย ต่างลุ้นสุดตัวให้นายของตัวเองเข้ารอบได้บริหารธนาคารใหม่หากธนาคารซีไอเอ็มบีซื้อแบงก์ทหารไทยได้สำเร็จแล้วรวมกิจการกัน จับตาดูกันต่อไปว่าดีลนี้จะรุ่งหรือจะร่วง